กระทรวงพาณิชย์ ยืนยัน มีสินค้าอุปโภคบริโภคเพียงพอต่อความต้องการของประชาชนในช่วงสถานการณ์การแพร่ระบาดโรคโควิด-19
กระทรวงพาณิชย์ ยืนยัน มีสินค้าอุปโภคบริโภคเพียงพอต่อความต้องการของประชาชนในช่วงสถานการณ์การแพร่ระบาดโรคโควิด-19นางสาวพิมพ์ชนก วอนขอพร ผู้อำนวยการสำนักนโยบายและยุทธศาสตร์การค้า เปิดเผยว่า กระทรวงพาณิชย์ได้ดำเนินการบริหารจัดการสินค้าให้เพียงพอต่อความต้องการของประชาชน ล่าสุดอยู่ระหว่างตรวจสอบจำนวนของสินค้าจำเป็น ได้แก่ ข้าว ขณะนี้มีข้าวเปลือกประมาณ 26.9 ล้านต้น แบ่งเป็นข้าวสารสำหรับบริโภคภายในประเทศประมาณกว่า 10.2 ล้านตัน ส่งออกกว่า 7.5 ล้านตัน ซึ่งปกติคนไทยจะบริโภคข้าวประมาณ 6 ล้านต้นต่อปี จึงถือว่าเพียงพอไม่ขาดตลาด ส่วนไข่ไก่ ผลิตได้ 40 ล้านฟองต่อวัน เนื้อหมู ผลิตวันละ 1.69 ล้านตัน หรือประมาณ 22 ล้านตัว ขณะที่ปลากระป๋องเพิ่มกำลังการผลิตร้อยละ 70 บะหมี่กึ่งสำเร็จรูปผลิตเพิ่มได้วันละ 15 ล้านซอง นอกจากนี้ กระทรวงพาณิชย์ ยังมีการจัดรถธงฟ้ากว่า 200 คัน นำสินค้าที่จำเป็น 7 รายการออกไปจำหน่ายยังหมู่บ้านต่างๆ อาทิ ข้าวสาร ไข่ไก่ บะหมี่ และเจลล้างมือ พร้อมกันนี้ยังเตรียมเปิดโครงการให้ประชาชนสามารถหาร้านโชห่วย ร้านธงฟ้า ส่งของได้ที่บ้าน ขณะเดียวกันยังหารือกับบริษัทส่งอาหารต่างๆ ไม่ให้มีการขึ้นราคาขนส่ง